CELEX: 31980D1044
Language: el
Date: 1980-11-11 00:00:00
Title: 80/1044/Ευρατόμ: Απόφαση του Συμβουλίου της 11ης Νοεμβρίου 1980 περί προσαρμογής των φορολογικών πλεονεκτημάτων που παρέχονται στην κοινή επιχείρηση Schnell-Bruter-Kernkraftwerksgesellschaft mbH (SBK)

Avis juridique important

|

31980D1044

80/1044/Ευρατόμ: Απόφαση του Συμβουλίου της 11ης Νοεμβρίου 1980 περί προσαρμογής των φορολογικών πλεονεκτημάτων που παρέχονται στην κοινή επιχείρηση Schnell-Bruter-Kernkraftwerksgesellschaft mbH (SBK)  

Επίσημη Εφημερίδα αριθ. L 307 της 18/11/1980 σ. 0026 - 0026 Ελληνική ειδική έκδοση: Κεφάλαιο 08 τόμος 2 σ. 0006  Ισπανική ειδική έκδοση: Κεφάλαιο 12 τόμος 3 σ. 0287  Πορτογαλική ειδική έκδοση : Κεφάλαιο 12 τόμος 3 σ. 0287 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 11ης Νοεμβρίου 1980 περί προσαρμογής των φορολογικών πλεονεκτημάτων που παρέχονται στη κοινή επιχείρηση Schnell-Brueter-Kernkraftwerksgesellschaft mbH (SBK)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας, και ιδίως το άρθρο 48,  την πρόταση της Επιτροπής,  Εκτιμώντας:  ότι με την απόφαση 75/328/Ευρατόμ(1) του Συμβουλίου, συνεστήθη η Schnell-Brueter-Kernkraftwerksgesellschaft mbH (SBK) ως κοινή επιχείρηση- ότι με την απόφαση 75/329/Ευρατόμ(2), το Συμβούλιο παρέσχε στην SBK ορισμένα πλεονεκτήματα που αναφέρονται στο παράρτημα III της συνθήκης- ότι η SBK ζήτησε να προσαρμοσθούν στην παρούσα κατάσταση ορισμένα από τα πλεονεκτήματα που της έχουν παρασχεθεί- ότι είναι σκόπιμο να προσαρμοσθούν τα πλεονεκτήματα, επειδή έχουν μεταβληθεί, τόσο το χρονοδιάγραμμα και το κόστος της επενδύσεως, όσο και η χρηματική συμμετοχή της SBK στο κόστος επενδύσεως για το σταθμό επιδείξεως Super-Phenix,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Το άρθρο 1 της αποφάσεως 75/329/Ευρατόμ τροποποιείται ως εξής:  1) Το σημείο 1 αντικαθίσταται από το ακόλουθο κείμενο:  "1. στο πλαίσιο του σημείου 3 του εν λόγω παραρτήματος, απαλλαγή, μέχρι του συνολικού ποσού των 400 εκατομμυρίων γερμανικών μάρκων, από τον Kapitalverkehrsteuer (Gesellschaftsteuer) (φόρος κινήσεως κεφαλαίων   φόρος εταιριών), για τις εταιρικές εισφορές  στην SBK (καταβληθέν εταιρικό κεφάλαιο - Stammkapitaleinzahlungen - και συμπληρωματικές εισφορές), καθώς και για τη διάθεση κεφαλαίων, εκ χαριστικής αιτίας, δι' ατόκων προκαταβολών των εταίρων-" 2) Η τελευταία περίπτωση του σημείου 2 αντικαθίσταται από το ακόλουθο κείμενο:  "- απαλλαγή από το τμήμα εκείνο του φόρου επί του κεφαλαίου εκμεταλλεύσεως, που εισπράττεται επί της αναλογίας της αξίας του σταθμού του Kalkar και του κεφαλαίου συμμετοχής της SBK, που χρηματοδοτείται από δημόσιες επιδοτήσεις-"  Άρθρο 2  Η παρούσα απόφαση απευθύνεται στα Κράτη Μέλη και στην SBK.  Έγινε στις Βρυξέλλες, στις 11 Νοεμβρίου 1980.  Για το Συμβούλιο Ο Πρόεδρος C. NEY  (1) ΕΕ αριθ. Ν 152 της 12.6.1975, σ. 8.  (2) ΕΕ αριθ. Ν 152 της 12.6.1975, σ. 11.